
62                                                   DR.31.3.2015                         

 

 

tahu, FELDA Sahabat ini satu gugusan FELDA yang terbesar di seluruh Malaysia. Sebuah 
blok FELDA yang seluas 250,000 ekar. Jadi kawasan ini telah memberi dana, 
menyumbangkan dana kepada kerajaan berbilion-bilion ringgit setiap tahun.  

 Jadi status jalan ini kurang jelas. Ada yang mengatakan statusnya adalah state 
road, ada juga yang mengatakan ia Federal road. Jadi saya merayulah kepada kementerian 
supaya menyiasat perkara ini. Jalan ini sebetulnya setiap hari, saban hari sesak dengan 
kenderaan. Hal ini kerana di sepanjang jalan ini banyak sekolah-sekolah yang dibina di sini. 
Jadi saya merayu dan meminta kepada KKR untuk membuat kajian dan merayu supaya 
diberi peruntukan supaya jalan ini boleh dilebarkan, dinaik taraf kepada dua hala. Sekian, 
terima kasih. 

 Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Jelebu. 

 

3.49 ptg.  

 Tuan Haji Zainudin bin Haji Ismail [Jelebu]: Terima kasih Tuan Pengerusi. Saya 
juga ingin mengambil bahagian berkaitan dengan Butiran 61000 dan juga Butiran 70000.  

■1550 

 Saya ingin menarik perhatian KKR pada Jalan Seremban-Jelebu di satu bahagian 
iaitu jalan ini ialah FT86, secara spesifik lagi di seksyen 14 dan 15. Ada selekoh yang saban 
minggu memang ada kemalangan. Kalau sebut sahaja di antara Jalan Seremban-Jelebu ini 
kemalangan, orang akan tahu di situlah tempatnya. Jadi saya mohon Kementerian Kerja 
Raya supaya melihat untuk dapat meluruskan selekoh ini. Ada kemungkinan daripada segi 
kegagalan teknikal yang menjadi punca. Terbaru ialah lori tangki minyak terbalik di sana 
dan menyebabkan seluruh jalan itu dipenuhi dengan minyak dan KKR sudah resurface 
semula untuk mengelakkan daripada kemalangan yang berlanjutan. Jadi saya mohon KKR 
supaya dapat melihat untuk meluruskan jalan ini dan menyelesaikan masalah kemalangan 
yang sentiasa berlaku di bahagian berkenaan. Terima kasih Tuan Pengerusi. 

Tuan Pengerusi [Datuk Haji Ismail bin Haji Mohamed Said]: Ya, sila Yang 
Berhormat Menteri. 

 

3.51 ptg. 

Timbalan Menteri Kerja Raya [Datuk Rosnah binti Haji Abd. Rashid Shirlin]: 
Terima kasih Tuan Pengerusi. Tuan Pengerusi, terlebih dahulu saya ingin mengambil 
kesempatan ini untuk mengucapkan terima kasih kepada 22 orang Ahli Yang Berhormat 
yang bangun untuk membahaskan ke atas Perbekalan Tambahan (2014) 2015 Kepala 
Pembangunan P.27 di bawah Kementerian Kerja Raya. Segala cadangan dan pandangan 
Ahli-ahli Yang Berhormat itu amat dihargai dan akan diberikan pertimbangan yang 
sewajarnya oleh kementerian ini. 

Tuan Pengerusi, Yang Berhormat Parit Sulong telah meminta Kementerian Kerja 
Raya menyatakan mengenai kualiti jalan raya di Parit Sulong. Untuk makluman Ahli Yang 
Berhormat, kualiti pembinaan jalan di negara ini termasuklah di negeri Johor perlu 
mematuhi standard dan piawaian yang ditetapkan oleh Arahan Teknik (Jalan) JKR. Garis 
panduan ini telah digubal dan disesuaikan dengan piawaian antarabangsa seperti British 
Standard (BS). 

Di samping itu, pihak JKR juga melaksanakan audit kualiti terhadap kerja-kerja 
pembinaan yang dilaksanakan oleh kontraktor untuk projek pembinaan jalan baru atau 
projek menaik taraf. Untuk projek jalan yang baru disiapkan, jika terdapat sebarang 
kecacatan atau kualiti pembinaan yang dilaksanakan di bawah aras piawaian atau 
substandard, dengan izin, pihak JKR akan mengarahkan kontraktor untuk melaksanakan 
kerja-kerja pembaikan sebelum Sijil Perakuan Siap Kerja atau Certificate of Practical 
Completion (CPC) boleh dikeluarkan. 

Kebiasaannya, sesuatu projek yang baru disiapkan itu masih di bawah 
tanggungjawab pihak kontraktor semasa dalam tempoh membaiki kecacatan atau defects 
liability period. Jika pihak kontraktor enggan membaiki kerosakan seperti yang diarahkan, 



tahu, FELDA Sahabat ini satu gugusan FELDA yang terbesar di seluruh Malaysia. Sebuah blok FELDA yang seluas 250,000 ekar. Jadi kawasan ini telah memberi dana, menyumbangkan dana kepada kerajaan berbilion-bilion ringgit setiap tahun. Jadi status jalan ini kurang jelas. Ada yang mengatakan statusnya adalah state road, ada juga yang mengatakan ia Federal road. Jadi saya merayulah kepada kementerian supaya menyiasat perkara ini. Jalan ini sebetulnya setiap hari, saban hari sesak dengan kenderaan. Hal ini kerana di sepanjang jalan ini banyak sekolah-sekolah yang dibina di sini. Jadi saya merayu dan meminta kepada KKR untuk membuat kajian dan merayu supaya diberi peruntukan supaya jalan ini boleh dilebarkan, dinaik taraf kepada dua hala. Sekian, terima kasih. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Jelebu. 3.49 ptg. Tuan Haji Zainudin bin Haji Ismail [Jelebu]: Terima kasih Tuan Pengerusi. Saya juga ingin mengambil bahagian berkaitan dengan Butiran 61000 dan juga Butiran 70000. #1550 Saya ingin menarik perhatian KKR pada Jalan Seremban-Jelebu di satu bahagian iaitu jalan ini ialah FT86, secara spesifik lagi di seksyen 14 dan 15. Ada selekoh yang saban minggu memang ada kemalangan. Kalau sebut sahaja di antara Jalan Seremban-Jelebu ini kemalangan, orang akan tahu di situlah tempatnya. Jadi saya mohon Kementerian Kerja Raya supaya melihat untuk dapat meluruskan selekoh ini. Ada kemungkinan daripada segi kegagalan teknikal yang menjadi punca. Terbaru ialah lori tangki minyak terbalik di sana dan menyebabkan seluruh jalan itu dipenuhi dengan minyak dan KKR sudah resurface semula untuk mengelakkan daripada kemalangan yang berlanjutan. Jadi saya mohon KKR supaya dapat melihat untuk meluruskan jalan ini dan menyelesaikan masalah kemalangan yang sentiasa berlaku di bahagian berkenaan. Terima kasih Tuan Pengerusi. Tuan Pengerusi [Datuk Haji Ismail bin Haji Mohamed Said]: Ya, sila Yang Berhormat Menteri. 3.51 ptg. Timbalan Menteri Kerja Raya [Datuk Rosnah binti Haji Abd. Rashid Shirlin]: Terima kasih Tuan Pengerusi. Tuan Pengerusi, terlebih dahulu saya ingin mengambil kesempatan ini untuk mengucapkan terima kasih kepada 22 orang Ahli Yang Berhormat yang bangun untuk membahaskan ke atas Perbekalan Tambahan (2014) 2015 Kepala Pembangunan P.27 di bawah Kementerian Kerja Raya. Segala cadangan dan pandangan Ahli-ahli Yang Berhormat itu amat dihargai dan akan diberikan pertimbangan yang sewajarnya oleh kementerian ini. Tuan Pengerusi, Yang Berhormat Parit Sulong telah meminta Kementerian Kerja Raya menyatakan mengenai kualiti jalan raya di Parit Sulong. Untuk makluman Ahli Yang Berhormat, kualiti pembinaan jalan di negara ini termasuklah di negeri Johor perlu mematuhi standard dan piawaian yang ditetapkan oleh Arahan Teknik (Jalan) JKR. Garis panduan ini telah digubal dan disesuaikan dengan piawaian antarabangsa seperti British Standard (BS). Di samping itu, pihak JKR juga melaksanakan audit kualiti terhadap kerja-kerja pembinaan yang dilaksanakan oleh kontraktor untuk projek pembinaan jalan baru atau projek menaik taraf. Untuk projek jalan yang baru disiapkan, jika terdapat sebarang kecacatan atau kualiti pembinaan yang dilaksanakan di bawah aras piawaian atau substandard, dengan izin, pihak JKR akan mengarahkan kontraktor untuk melaksanakan kerja-kerja pembaikan sebelum Sijil Perakuan Siap Kerja atau Certificate of Practical Completion (CPC) boleh dikeluarkan. Kebiasaannya, sesuatu projek yang baru disiapkan itu masih di bawah tanggungjawab pihak kontraktor semasa dalam tempoh membaiki kecacatan atau defects liability period. Jika pihak kontraktor enggan membaiki kerosakan seperti yang diarahkan,